Mehrinoz Abbosova

Mehrinoz Nosirjon qızı Abbasova (Mehrinoz Abbosova) (1995-jıl 23-iyul, Chartaq rayonı, Namangan wálayatı)- ózbek shayırı. Xalıqaralıq jurnalist hám ádebiyattanıwshı. Respublikalıq jas dóretiwshiler keńesiniń birinshi baslıǵı (2017-2022). Ózbekstan jazıwshılar awqamı aǵzası (2018). Shuhrat medalı iyesi (2017). Zulfiya atındaǵı mámleketlik sıylıqtıń laureatı (2012). Shayırdıń "Men yoshlikman" (2011) hám "Yulduzrang qóshiqlar" (2014) atlı kitapları Ózbekstan jazıwshılar awqamı usınısı menen baspadan shıqtı. Házirde ol Ózbekstan Respublikası Jaslar isleri agentligi direktorınıń Mámleketlik til máseleleri boyınsha máslahatshı lawazımında islep kelmekte.

Mehrinoz Abbosova 2017-jılda Ózbekstan Prezidenti Shavkat Mirziyoyevtıń itibarına túsken hám student waqıtlarında jańadan shólkemlestirilgen Respublika jas dóretiwshiler keńesi baslıǵı lawazımına prezidenttiń usınısı menen tayınlanǵan. Onıń qol astında keńes tárepinen dóretiwshilerdi qollap-quwatlaw maqsetinde kóplegen forumlar, festivallar, kórik tańlawlar hám sociallıq joybarlar ótkerilgen. Házir bolsa birqansha úlken joybarlardı, atap aytqanda Wikistipendiya marafonınıń shólkemlestiriliwi hám ótkeriliwi barısında óziniń úlken úlesin qosıp kelmekte. 

 Biografiyası 
Mehrinoz Abbosova 1995-jıl 23-iyulda Namangan wálayatı Chartaq rayonında tuwılǵan. Shańaraqta 3 perzenttiń kishisi. Mehrinoz ákesi Nosirjon Dehkanovtı óziniń dáslepki ustazı ekenligin aytıp, balalıǵın eslep sonday deydi:

Mehrinoz Abbosovanıń balalıǵı Chartaq rayonı hám Namangan wálayatında ótken. Ol dáslep 2002-jılda rayonındaǵı 45-sanlı orta mektepte oqıp baslaǵan. 2004-jılda shańaraǵı Namanganǵa kóshkeninen keyin, qaladaǵı 57-sanlı orta mektepte (2004-2007), 57-sanlı qánigelestirilgen mektepte (2007-2011), 2011-jıldan baslap Namangan mámleketlik universiteti janındaǵı 2-sanlı akademiyalıq liceyde bilim alǵan. 4-klastan inglis tili kurslarında oqıǵan. Gimnastika oyın dógereklerine qatnasıp, muzıka mekteplerinde fortopiano hám duwtar shertip úyrengen. Tashkent medicina institutında oqıwdı, vrach bolıwdı hám bir kúni kelip Jáhán densawlıqtı saqlaw shólkeminde islep, pútkil dúnya boylap ekologiyalıq tárepten qolaysız zonalarda xalıqtı emlewdi arzıw etken.

Shayırlıqqa qızıǵıp, jaslıǵınan Namangannıń ataqlı shayırları bolǵan Ziyoviddin Mansur, Ǵulomjon Akbarov hám basqalar menen jaqınnan tanısqan. 2012-jılda bolsa, ádebiyat jónelisi boyınsha Zulfiya atındaǵı mámleketlik sıylıqtıń laureatı bolǵan. Shayırdıń "Men yoshlikman" (2011) hám "Yulduzrang qoʻshiqlar" (2014) atlı kitapları Ózbekstan jazıwshılar awqamı usınısı menen baspadan shıqqan.

Shayır 2014-jılda Ózbekstan mámleketlik Jáhán tilleri universiteti Xalıqaralıq jurnalistika fakultetine oqıwǵa kiredi. 2017-jılda Kamalat jaslar social háreketiniń IV qurıltayında sózge shıǵıp, sol shıǵıwı arqasında Ózbekstan Prezidenti Shavkat Mirziyoyevtıń itibarına tústi. Prezidenttiń usınısı menen Mehrinoz Abbosova studentlik waqtınan baslap-aq, jańa shólkemlestirilgen Respublikalıq jas dóretiwshiler keńesiniń baslıǵı lawazımına tayınlanadı. Keńes tárepinen dóretiwshilerdi qollap-quwatlaw maqsetinde Mehrinoz Abbosovanıń qol astında «Respublika yosh ijodkorlar forumi», «Ózbekiston bahori», «Samarqand she'r oqshomi», «Toshkent ilhmlari» festivalları; «Buyuklar biz bilan», «Izhor», «Duel» tanlovlari; «Tarjimonlar haftaligi», «Zomin jilǵalari», anjumanları; «Orol odamlari», «Cheksiz ijod-cheksiz imkon» social joybarları ótkerildi. 2017-jılda Shuhrat medalı iyesi boldı.

2018-2020-jıllarda Alisher Nawayı atındaǵıTashkent mámleketlik ózbek tili hám universiteti Joqarı ádebiyat kursında magistraturanı tamamladı. 2018-jılda Ózbekstan jazıwshılar awqamı aǵzası boldı. 2022-jıl 11-fevraldan házirgi kúnge shekem Ózbekstan Respublikası jaslar isleri agentligi direktorınıń Mámleketlik til máseleleri boyınsha máslahatshisi lawazımında islep kelmekte.
Mehrinoz Abbosova Ózbekstan Respublikası Jaslar isleri agentliginde bir qansha úlken joybarlardı, atap aytqanda, WikiStipendiya marafonınıń shólkemlestiriliwi hám ótkeriliwinde óziniń úlken úlesin qosıp kelmekte. Ózbekstan Prezidenti Shavkat Mirziyoyev 2022-jıl 30-iyun Jaslar kúninde aytqan sózinde bul haqqında atap ótti hám sonday dedi:

 Shańaraǵı 
Mehrinoz Abbasovanıń ómir joldası belgili ózbek blogeri hám siyasatshısı Xushnud Xudayberdiyev. Olardıń Mustafo atlı balası bar.

 Derekler 

 Sırtqı siltemeler 
 Mehrinoz Abbosova Instagramda
 Mehrinoz Abbosova Telegramda

Kategoriya:Ádebiyatshılar
Kategoriya:Jurnalistler
Kategoriya:Alfavit boyınsha shayırlar
Kategoriya:23-iyulda tuwılǵanlar
Kategoriya:1995-jılı tuwılǵanlar